Diari Oficial de la Generalitat Valenciana


Sumari del DOGV 7499, del 07-04-2015 (2015/2827)

Notificació de la sentència i de la interlocutòria de rectificació dictades en el procediment ordinari número 604/2013.
-----------------------------------------------------------------------------------------------------------------------

### Dades del document

Número de DOGV
:   7499

Data del DOGV
:   07-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2827


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència i de la interlocutòria de rectificació dictades en el procediment ordinari número 604/2013. [2015/2827]  
Juí ordinari 604/2013  
Part demandant: Aspe 100, SL.  
Part demandada: Luis Alejo Gallego de Haro i Inmobiliaria Gallego Benidorm, SLU.  
Sobre: societats mercantils i cooperatives.  
  
En el juí a què es fa referència s'ha dictat la Sentència número 219/2014, de data 19 de desembre de 2014, que té el text que, literalment, és com seguix:  
  
«Dispositiva  
Estime la demanda presentada per Aspe 100, SL, contra Inmobiliaria Gallego Benidorm, SLU, i Luis Alejo Gallego de Haro, i condemne els demandats a pagar solidàriament a l'actora la suma de 117.743,10 euros.  
La suma deguda produirà, a càrrec dels demandats, els interessos legals des de la interpel·lació judicial.  
Les costes s'imposen als demandats.  
Notifiqueu esta resolució a les parts i al demandat rebel personalment en la forma prevista en l'article 161 de la Llei d'Enjudiciament Civil, i per mitjà d'edicte en el diari oficial de la comunitat autònoma o Boletín Oficial del Estado si es troba en parador desconegut, de conformitat amb el que disposa l'article 497 de la Llei d'Enjudiciament Civil.  
  
Contra esta sentència no es pot interposar recurs d'apel·lació davant de la Secció Octava de l'Audiència Provincial d'Alacant, que s'ha d'interposar davant d'este jutjat en el termini de 20 dies des de la notificació. Per a l'apel·lació caldrà depositar prèviament la quantitat de 50 euros, que s'haurà d'ingressar en el compte de depòsits i consignacions d'este jutjat obert en el Grupo Santander, i consignar com a codi 02 i com a concepte ?Pagament recurs d'apel·lació?. Sense estos requisits no s'admetrà el recurs.  
Així, esta és la meua sentència, que jutjant definitivament pronuncie, mane i firme.  
Publicitat. A l'anterior sentència es va donar la publicitat permesa per les lleis. En done fe.  
El secretari del Jutjat Mercantil número 1 d'Alacant.  
Alacant, 19 de desembre de 2014».  
En el juí a què es fa referència s'ha dictat la interlocutòria de data 7 de gener de 2015, que té el text que, literalment, és com seguix:  
«Dispositiva  
Es rectifica la Sentència de data 19 de desembre de 2014, en el sentit que on es diu ?contra esta sentència no es pot interposar recurs d'apel·lació?,   
ha de dir ?contra esta sentència es pot interposar recurs d'apel·lació?.  
Mode d'impugnació: contra esta resolució no es pot interposar cap recurs, sense perjuí dels recursos que pertoquen, si és el cas, contra la resolució a què es referisca la sol·licitud o actuació d'ofici.  
Així ho acorda i firma el jutge. En done fe».  
  
Alacant, 7 de gener de 2015.- El magistrat jutge: Rafael Fuentes Devesa. La secretària judicial: Cristina Cifo González.